Strishaet e vez a-wechoù abeg an degouezhioù, pe hervez oad ar berzhidi (gouelioù e brezhoneg evit ar vugale a vez aozet : Gouel Yaouankiz, Gouel Rouzig, Gouel Louarnig, Gouel Peskig Ebrel, Gouel ar Vugale e bro Roazhon, Tro Heol er Mor-Bihan, pe c’hoazh Bugaleaj e brezhoneg e Begerel), pe diouzh an danvez (festivalioù c’hoariva brezhonek a zo dreist-holl, gwelit uheloc’h ar pennad « Un hengoun bev gant ar c’hoariva brezhonek » ; met gellout a reer menegiñ ivez Kampionad ar Bed ar Pouilhoù Brezhoneg bet aozet div wech gant Dastum Bro Dreger, pe c’hoazh Saloñs al levrioù e brezhoneg bet aozet e Begerel gant Savenn Douar e miz Here 2006).